नागपुर में पूना की ही तरह गणेश चतुर्थी से अनंत चतुर्दर्शी तक दस दिन, जगह जगह संगीत, साहित्य कला और नाटक के कार्यक्रम आयोजित होते। सुगम संगीत प्रतियोगिताओं में कई बार दीदी को पुरस्कार भी मिला। मुझे भी नागपुर के एक उस्ताद से शास्त्रीय गायन सिखाने की जिद पापा ने पकड़ी पर कामयाब नहीं हुए। पहले ही स्वर संधान 'सा' में सांस खींच कर आ ऽ ऽ ऽ करने में मुझे हंसी और खांसी का दौरा पड़ गया। संगीत अभ्यास दम तोड़ गया।